నీలమ్ కొఠారి

నీలమ్ కొఠారి, మహారాష్ట్రకు చెందిన సినిమా నటి, నగల డిజైనర్. 1984లో వచ్చిన జవానీ సినిమాలో కరణ్ షా సరసన తొలిసారిగా నటించింది. లవ్ 86 (1986), ఇల్జామ్ (1986), సిందూర్ (1986), ఖుద్గర్జ్ (1987), హత్య (1988), ఫర్జ్ కి జంగ్ (1989), తాఖత్వార్ (1989), దో ఖైదీ (1989), ఆగ్ హి ఆగ్ (1987), పాప్ కి దునియా (1988), ఖత్రోన్ కే ఖిలాడీ (1988), బిల్లూ బాద్షా (1989), ఘర్ కా చిరాగ్ (1989), మిట్టి ఔర్ సోనా (1989) సినిమాలలో కూడా నటించింది.

 జననం 
కొఠారి 1969, నవంబరు 9న శిశిర్ కొఠారి- ఇరానియన్ తల్లి పర్వీన్ కొఠారీ దంపతులకు హాంకాంగ్‌లో జన్మించింది. చిన్నతనంలోనే కీబోర్డ్ వాయించడం నేర్చుకోవడంతోపాటు జాజ్ బ్యాలెట్ నృత్యం కూడా చేసింది. ఐలాండ్ స్కూల్‌లో చదువుకుంది. తర్వాత, కొఠారి కుటుంబం బ్యాంకాక్‌కు వెళ్ళింది.

 వ్యక్తిగత జీవితం 
2000 అక్టోబరులో యుకెకి చెందిన ఒక వ్యాపారవేత్త కుమారుడు రిషి సేథియాతో నీలమ్ వివాహం జరిగింది. వారు విడాకులు తీసుకున్నారు. నటుడు సమీర్ సోనీతో కొంతకాలం రిలేషన్ లో ఉండి, 2011లో అతనిని వివాహం చేసుకుంది.  2013లో, వారు ఒక కుమార్తెను దత్తత తీసుకొని అహానా అని పేరుపెట్టుకున్నారు.

 నటనారంగం 
ముంబైలో ఉన్నప్పుడు సినిమాలో నటించడంకోసం దర్శకుడు రమేష్ బెహ్ల్ ఆమెను సంప్రదించగా, 1984లో కరణ్ షాతో కలిసి నటించడానికి జవానీ సినిమాకు సంతకం చేసింది. కానీ ఈ సినిమా కమర్షియల్‌గా విజయం సాధించలేదు.

1998లో కుచ్ కుచ్ హోతా హై సినిమాలో నటించి గుర్తింపు పొందింది. 1999లో హమ్ సాథ్ సాథ్ హై సినిమాలో సహాయక పాత్రను పోషించింది. 2001లో విడుదలైన కసమ్ సినిమాలో కూడా నటించింది. 2020లో, ఫ్యాబులస్ లైవ్స్ ఆఫ్ బాలీవుడ్ వైవ్స్‌ వెబ్ సిరీస్ 1,2లలో నటించింది, ఈ రెండూ నెట్‌ఫ్లిక్స్‌లో ప్రసారం చేయబడ్డాయి.

 నగల డిజైనింగ్ 
జ్యువెలరీ డిజైనింగ్‌పై ఆసక్తితో ఉండడంతో తన కుటుంబ వ్యాపారంలోకి అడుగుపెట్టింది. ముంబైలో జ్యువెలరీ-డిజైనింగ్ లో శిక్షణ పొందింది. 2001లో సినిమాలో నటించడం మానేసిన తర్వాత నీలమ్ జ్యువెల్స్ పేరుతో స్వంత వ్యాపారాన్ని, 2004లో ముంబై నగరంలో ఒక షోరూమ్‌ను ప్రారంభించింది. 2011 ఆగస్టు 25న నీలం కొఠారి ఫైన్ జ్యువెల్స్ పేరుతో ముంబైలో మరో షోరూమ్ ప్రారంభించింది.

 ఇతర వివరాలు 
1998లో హమ్ సాథ్ సాథ్ హై సినిమా షూటింగ్ సమయంలో కంకణిలో రెండు కృష్ణజింకలను వేటాడినందుకు, సహనటులు సల్మాన్ ఖాన్, సైఫ్ అలీ ఖాన్, సోనాలి బింద్రే, టబుతో కలిసి నీలమ్ పై వన్యప్రాణి చట్టం, ఐపిసి అభియోగాలు మోపబడ్డాయి. 2018 ఏప్రిల్ 5న జోధ్‌పూర్‌లోని సిజెఎం కోర్టు నీలమ్ ను నిర్దోషిగా తేల్చింది.

 సినిమాలు 
సంవత్సరంశీర్షికపాత్రఇతర వివరాలు1984జవానీసనం1986ఇల్జామ్ఆర్తిఅందాజ్  ప్యార్ కాప్రేమ 86ఈషా1987ఆగ్ హాయ్  ఆగ్ఆర్తిఖుద్గర్జ్జ్యోతి1988తాఖత్వార్బిజిలీహత్యసప్నావక్త్  కి ఆవాజ్నర్తకి, గాయకురాలుఘర్ మే రామ్ గలీ మే శ్యామ్జయఖత్రోన్ కే ఖిలాడీసునీతపాప్ కి దునియాఆర్తిసిందూర్లలితా కపూర్1989ఘరానాలలితాడూ ఖైదీనీలుఘర్ కా చిరాగ్కిరణ్హమ్ భీ ఇన్సాన్ హైరేఖమిట్టి ఔర్ సోనాఅనుపమ1990విష్ణు దేవామందిరబెంగాలీ సినిమాబద్నాంకాజోల్బెంగాలీ సినిమాశంకరసీమదూద్ కా కర్జ్రేష్మాఉపకార్ ధూధాచేరేష్మామరాఠీ సినిమాచోర్ పే మోర్రీతుఅమిరి గరీబీజ్యోతిఅగ్నిపథ్శిక్షా చవాన్జఖంఆర్తిబిల్లూ బాద్షాజ్యోతిఫర్జ్ కి జంగ్కవితదోస్త్ గారిబోన్ కారేఖ1991కసక్దివ్యమీట్ మేరే మన్ కేరణభూమినీలమ్ఇంద్రజీత్నీలమ్అఫ్సానా ప్యార్ కానికితా1992ఏక్ లడ్కా ఏక్ లడ్కీరేణు/రాణిఖులే-ఆమ్ప్రియాసాహెబ్జాదేచినార్లాత్ సాబ్అంజు/మోనా1993పరంపరసప్నా1995సంతాన్ఆశాఅంతిమ్ న్యాయ్రేఖ1996ఏక్ థా రాజాశిల్పాసౌదాజ్యోతిఆదిత్యకన్నడ సినిమా1997మొహబ్బత్ ఔర్ జంగ్ప్రియా1998కుచ్ కుచ్ హోతా హైవిజే నీలమ్ప్రత్యేక ప్రదర్శన1999హమ్ సాథ్-సాథ్ హై: వి స్టాండ్  యునైటెడ్సంగీత2000పత్తర్  ఔర్ పాయల్2001కసంబిండియా2020–ప్రస్తుతంఫాబులస్ లైవ్స్ ఆఫ్ బాలీవుడ్ వైవ్స్నీలమ్రియాలిటీ సిరీస్

 మూలాలు 

 బయటి లింకులు 

 

వర్గం:జీవిస్తున్న ప్రజలు
వర్గం:1969 జననాలు
వర్గం:కన్నడ సినిమా నటీమణులు
వర్గం:బెంగాలీ సినిమా నటీమణులు
వర్గం:హిందీ సినిమా నటీమణులు
వర్గం:మరాఠీ సినిమా నటీమణులు